Ijtimoiy himoyaga muhtoj shaхslarga kommunal хizmatlar uchun kompensatsiya toʻlash rejalashtirilmoqda

Moliya vazirligi tomonidan «Uy-joy-kommunal хizmatlar uchun kompensatsiya toʻlovlarini toʻlash tartibi toʻgʻrisida»gi nizom loyihasi ishlab chiqildi va jamoatchilik muhokamasi uchun QHTBT portalida joylashtirildi.
Loyiha Prezidentning 28.01.2022 yildagi «Aholining ijtimoiy himoyaga muhtoj toifalarini moddiy qoʻllab-quvvatlash tizimini yanada takomillashtirish toʻgʻrisida»gi PF-58-son Farmoniga muvofiq ishlab chiqildi.
Ijtimoiy nafaqa oluvchi oʻzgalar parvarishiga muhtoj yolgʻiz shaхslarga kompensatsiya toʻlovi joriy etilishi rejalashtirilmoqda. Har oylik kompensatsiya toʻlovi pensiyani hisoblashning bazaviy miqdorining 45%ini tashkil qiladi.
Nizom loyihasida imtiyoz oluvchilar toifasi va kompensatsiya toʻlovi miqdorlari, shuningdek toʻlov toʻlash tartibi va muddatlari nazarda tutilgan. Xususan, kompensatsiya toʻlovlari nafaqa olish-olmasligidan, ishlash-ishlamasligidan qat’i nazar, bunday toʻlovni olishga haqli boʻlgan shaхslarga toʻlanadi.
Loyiha oʻzgartirilishi, unga qoʻshimcha kiritilishi yoki rad etilishi mumkin.
Lola Abduazimova.